cyanic-selkie/wikianc huggingface dataset:
Tajaé
Seudun pääelinkeinot ovat maanviljely, karjanhoito ja keräily. Tärkeimmät viljelykasvit ovat hirssi, durra, lehmänpapu, maapähkinä sekä vihannekset ja hedelmät. Kotieläimiä ovat naudat, lampaat, vuohet, kamelit, aasit ja hevoset. Lisäksi harjoitetaan käsityöammatteja ja kaupankäyntiä. Kunnassa pidetään viidet viikoittaiset markkinat. Karjaa, nahkaa, vuotia ja sipulia viedään myytäväksi Nigeriaan.
Kunnan läpi kulkee Tahouan ja Birni N’Konnin välinen asfaltoitu maantie RN29 sekä Birni N’Konnin ja Illélan välinen päällystämätön tie. Palveluihin kuuluu 44 alakoulua, yläkoulu, terveyskeskus, synnytyslaitos ja kolme terveysasemaa. Väestöstä 33 % on puhtaan juomaveden piirissä.
Merivoimien koulutuskeskus
Merivoimien Koulutuskeskus (MerivKoulK) oli Kirkkonummen Upinniemessä sijainnut Suomen merivoimien joukkoyksikkö, joka oli osa Suomenlahden Meripuolustusaluetta. Koulutuskeskus antoi peruskoulutuksen pääosalle merivoimien suomenkielisistä alokkaista mukaan lukien kaikki merivoimien aluspalvelukseen siirtyvät varusmiehet.
Merivoimien koulutuskeskus sisälsi seuraavat yksiköt:
Kaikki koulutuskeskuksen yksiköt kouluttivat alokaskaudella varusmiehille sotilaan perustaitoja. Alokas- eli P-kauden jälkeen yksiköt kouluttivat varusmiehiä seuraavasti:
1. Komppania koulutti rannikkoviestimiehiä, aliupseerikoulusta valmistuneita rannikkoviestilinjan käyneitä aliupseereita sekä Merisotakoulusta valmistuneita upseerikokelaita.
2. Komppania toimenpani muun muassa erikoiskursseja rannikkojalkaväkilinjan aliupseereille, sekä toteutti matruusien joukkokoulutuskauden ennen matruusien siirtymistä aluspalvelukseen.
3. Komppania koulutti muun muassa huoltojoukkoja.
4. Komppania liitettiin aliupseerikouluun aliupseerikurssin ajaksi.
Aliupseerikoulu koulutti reserviin aliupseereita rannikkojalkaväki-, rannikkoviesti-, laivaradio- ja laivastolinjoilla. Laivastolinja siirtyi aluspalvelukseen jo viiden viikon yhteinäiskoulutuskauden jälkeen ja muut linjat jatkoivat koulutustaan aliupseerikoululla valmistumiseen asti.
Perinteet
Merivoimien Koulutuskeskuksen perinteet nousivat Turun Laivastoaseman Laivaston Koulun ja Suomelinnan Rannikkorykmentin II Patteriston ja Porkkalan Rannikkopatteriston perinteistä.
Maailma on sana
Maailma on sana on kirjailija Samuli Parosen yhteiskuntakriittinen aforismikokoelma. Sen kustansi Otava vuonna 1974. Kirja ilmestyi postuumisti Parosen kuolinvuonna.
Mietelmät pohtivat muun muassa sivistystä, työnjakoa, hyvinvoinnin muuttumista pahoinvoinniksi, pelkästään talouteen perustuvaa politiikkaa, terveyden tuhoutumista ”vaurastuvassa” yhteiskunnassa, turhuuden voittoa välttämättömästä, kilpailua ja kiirettä, köyhien ”auttamista”, käskyttämistä ja demokratiaa, tilastoja, sodanuhkaa, lain luonnetta sekä uskontoa.
Kirjan nimi on osa kirjan yhtä aforismia: ”Mietittyäni asiaa viisikymmentä vuotta voin nyt sanoa että maailma on sana.” Parosen kokoelmaa pidetään yhtenä suomalaisen aforistiikan parhaimmista. Se jäi Parosen ainoaksi aforismikokoelmaksi. Lisäksi hänen jälkeenjääneitä mietteitään on koottu Hannu Mäkelän toimittamaan teokseen Testamentti (1999, Otava).
Elvi Räppääjä
thumb|Elvi Räppääjä edessä. Pakastaja-Elvi eli Elvi Räppääjä on Risto Räppääjä -kirjoissa esiintyvä, siisteyttä ja järjestystä rakastava topakka nainen. Elvi on kirjan päähenkilön tädin Rauha Räppääjän serkku. Elvi toimii tarinoissa Rauhan vastakohtana ja heidän välillä on myös kilpailuasetelma. Elvi on ihastunut Lennartiin ja vikittelee tätä. Risto Räppääjä kirjoissa Elvi on kuvattu hyvin mummomaiseksi. Alkupään kirjoissa Elvi oli myös tarinoiden konnan roolissa, mutta Räppääjä saa isän -kirjassa hänet kirjoitettiin pehmeämmäksi vaikkakin yhä juonittelevaksi. Risto Räppääjä ja Nukkavieru Nelli -näytelmässä hahmo kuvattu sisimmiltään herkäksi, omanarvontuntoiseksi ja ylpeäksi naiseksi joka ei koruista tai koristeista piittaa.
Elvin ensiesiintyminen oli kirjassa Risto Räppääjä ja pakastaja-Elvi, jossa Rauha Räppääjä loukkasi jalkansa ja hän pyysi avuksi serkkunsa Elvi Räppääjän. Elvi on esiintynyt myös kirjoissa Risto Räppääjä ja komea Kullervo, Risto Räppääjä ja sitkeä finni ja Risto Räppääjä ja nukkavieru Nelli. Elokuvissa Risto Räppääjä, Risto Räppääjä ja polkupyörävaras sekä Risto Räppääjä ja viileä Venla Elvi Räppääjää näytteli Ulla Tapaninen.
Charlotte Eustace Sophie de Fuligny-Damas
Charlotte Eustace Sophie de Fuligny-Damas (1741–1828) oli ranskalainen taiteilija, joka maalasi kukkatauluja.
De Fuligny-Damas syntyi Pariisissa ja oli Cornelis van Spaendonckin oppilas. Hänet tunnetaan varsinkin samanlaisista kukka-asetelmista, jollaisia hänen opettajansa maalasi. Muotokuvan hänestä työn ääressä on maalannut Elisabeth Vigée-Le Brun.
De Fuligny-Damas kuoli Épinay-sur-Orgessa.
Flåmin rata
Flåmin rata on pistoraide Bergenin radalta Sognevuonon Aurdalsfjorden-vuonon perukkaan, Myrdalin rautatieasemalta Flåmiin.
Aikaisemmin Flåmin rata oli vuonolauttojen lisäksi ainoa yhteys Flåmin laaksoon. Nykyisin naapurilaaksosta Lærdalin puolelta ja vastakkaisesta Gudvangenin laaksosta pääsee Flåmin ja Aurdalin kyliin myös maantietunneleita pitkin. Lærdaliin johtava tunneli (norjaksi Lærdalstunnelen) oli valmistuttuaan maailman pisin; kuningas Harald V avasi sen 27. marraskuuta 2000.
Flåm on suosittu turistipaikka, ja rautatie on pitkään ollut lähes elinehto.
Mercedes-Benz W110
pienoiskuva|Mercedes-Benz W110 190Dc. pienoiskuva|Mercedes-Benz W110 200D. pienoiskuva|Mercedes-Benz W110 190c. Mercedes-Benz W110 on saksalaisen Mercedes-Benzin 1961-1968 valmistama henkilöauto. W110 oli vuonna 1959 esitellyn Mercedes-Benz W111-"siipimersujen" sarjan keskisarjan malliksi tarkoitettu pienempi mallisto. Sarjan edeltäjä oli ponttooni-malli Mercedes-Benz W120/W121 ja sen korvasi vuonna 1968 Mercedes-Benz W114/W115. W110 luetaan yhdeksi nykyisen E-sarjan edeltäjistä.
W110 esitellään
Huhtikuussa 1961 esiteltiin 190c Frankfurtissa. Erot W111:en, jonka 220 b-perusmallin kori A-pilarista taaksepäin toimi W110:n pohjana, olivat muun muassa W120/W121-sarjasta periytyneiden ajovaloumpioiden pyöreä muoto ja etulokasuojien päällä olleet suuntavilkut, sisustan koristelu bakeliitilla W111:n puupaneloinnin sijaan, hieman vähemmän kromiosia, sirommat puskurit ja takavalot. Tärkeimmät muutokset olivat kuitenkin 50 mm lyhyempi akseliväli ja 145 mm lyhyemmälle keulalle asennettu 1,9-litrainen, 80 hevosvoimainen neljäsylinterinen M121-bensiinimoottori. Karumpi varustelu ja pienempi moottori olivat hyväksi hinnalle, joka laski huomattavasti. Tämä takasi mallin kiitettävän suosion tässä hintaluokassa.
Vuonna 1961 esiteltiin myös toinen uutuus; Mercedekselle tavanomainen diesel-malli 190Dc. Siinä oli neljäsylinterinen Boschin ruiskutuspumpun ruokkima 2,0-litrainen dieselmoottori, joka tuotti 55 hevosvoimaa ja kokoisekseen suuren 130Nm vääntömomentin. Tämä malli oli erityisen suosittu takseissa alhaisen yhdeksän litran keskikulutuksen (per 100 km) ansiosta. Auto oli avara ja väljä sisätiloiltaan sekä tavaratilaltaan W111 ja W112-sarjojen kanssa jaetun yhteisen pohjalevyn ansiosta.
Vaihteistoina toimivat Mercedeksen oma 4-vaihteinen manuaali joko ratti- tai lattiavalitsimella (jälkimmäinen lisävaruste). Saatavilla oli myös niin ikään lisävarusteeksi 4-vaihteinen AutoGetrag-automaattivaihteisto ratti- tai lattiavalitsimella aina 190Dc:stä lähtien. Lisävarustelista oli runsas; tarjolla oli kattoluukku, kattoteline, nahkapenkit, ilmastointi ja Becker Europa (LMKU)-autoradio ensin putki- ja sittemmin transistorikoneistolla, varustettuna kojelautan keskellä olevan ritilän alle sijoitetulla mono-kaiuttimella. Turvavyöt kuuluivat useimmiten varustukseen Suomeen tuoduissa autoissa.
Mallit 200, 200 D ja 230
Heinäkuussa 1965 tapahtui W110 korin kasvojenkohotus. Vilkut siirtyivät korkealta etulokasuojista keulaan ajovalojen alle tavanomaisempaan paikkaan ja muutama kromilista tuli muun muassa ikkunalinjaan dynaamisuutta luomaan sekä auton perään takavalojen ylä- ja alapuolelle.
190c-moottorimalli korvautui 200-mallilla. Pienin bensiinimoottori kasvoi täten kahden litran tuntumaan ja 190c - mallissa ollut Solex 34 PJCB-kaasutin vaihdettiin kahteen Solex 38 PDSJ-kaasuttimeen. Teho nousi 15 hevosvoimalla 95 hevosvoimaan, mutta vääntö kasvoi tuntuvasti moottorin saadessa 5 runkolaakeria edellisen kolmen sijaan.
Dieselmoottori ei muuttunut vain moottorinnumeroltaan ja kauppanimeltään 200D:ksi, vaan siihen tehtiin sisäisiä muutoksia. Bensamallin tavoin moottorin runkolaakerien määrä nostettiin kolmesta viiteen. Näin moottorin "alakerta" tuli vankemmaksi ja vääntöä kestävämmäksi tehon pysyessä ennallaan 55 hevosvoimassa.
W110-korisarjassa esiteltiin myös 230-malli 6-sylinterisellä M180-moottorilla varustettuna. Koska moottori oli likimain sama kuin W111-sarjan malli 230 S:n, W110-sarjan 230 oli täten eräänlainen välimalli W110 ja W111-sarjojen välillä. Moottorin polttoainesyötöstä vastasi kaksikurkkuinen Solex 38 PDSI-2-kaasutin moottorin tuottaessa 105 hevosvoimaa 5200 kierroksella minuutissa. Heinäkuussa 1966 Solexien tilalle vaihdettiin kaksikurkkuiset Zenith 35/40 INAT-kaasuttimet tehojen noustessa 120 hevosvoimaan.
Kasvojenkohotuksessa matkustamon muutokset olivat melko vähäisiä. Etuistuimet vaihtuivat vakiovarusteena kiinteä-selkänojaisista säädettäviksi, niiden ollessa aikaisemmin lisävaruste. Lisäksi C-pilareihin tuli aikaisemmin W111-malleissa esitellyt kromikoristeiset matkustamon ilmanpoistoventtiilit. Vuonna 1967 sisustaa päivitettiin vielä vaihtamalla peilit, ovien sisäkahvat ja kojelaudan kytkimistö vastaamaan pari vuotta aiemmin esitellyn W108/W109-sarjan ja tulevan W114/W115-sarjan varustelua.
Muita korimalleja kiristyville Euroopan markkinoille
Mercedes-Benz W120/W121 eli "ponttooni"- koria ei käytetty vielä kovinkaan runsaasti kyseisissä autotyypeissä ja siksipä W110-kori oli ensimmäisiä "nykyaikaisia" perustoja ruumisautoille ja ambulansseille. Näitä koreja ei kuitenkaan Daimler-Benz itse valmistanut, vaan useat eurooppalaiset koripajat loivat omia näkemyksiään kuten Binz.
W120 -koristakin oli valmisteilla farmarimalli, mutta nämäkin harvinaisuudet toimitti Mercedeksen hovihankkija Binz. Niinpä oli luonnollista että W110-koristakin tuli farmarimalli, Universal jota valmisti myös Binz, mutta päätyönään ja Mercedeksen valtuuttamana Belgialainen IMA. IMA valmisti Universal-versiota myös W111 korista kuusisylinterisin moottorein.
Lisäksi muutamia harvinaisia lava-auto muunnelmia sekä limusiinimalleja pidennetyin akselivälein ja korein on ollut valmistuksessa kuten muun muassa Binzillä.
Mallinumerot selkiytyvät
Uudistus Mercedeksissä, oli myös muutos kohti selkeämpiä mallinumeroita 200 ja 200D mallien osalta. Mercedes-Benz oli vuosia käyttänyt autojen mallinumeron perään lisättyä pientä kirjainta (a, b, c, d) erottelemaan sekä saman korisarjan päivitettyjä malliversioita (esim. W120 sarjan 180, 180a, 180b ja 180c) että erottelemaan samaa mallinumeroa käyttäneitä eri korisarjojen malleja toisistaan (esim. W121-sarjan 190b ja W110-sarjan 190c).
190c ja 190Dc -mallien tunnistetiedoissa sitkeästi notkunut pieni c-kirjain poistui vuoden 1965 faceliftin myötä ja tästä lähtien vuoteen 1993 asti noudatettiin samaa kaavaa mallinumeroiden osalta: Bensiinimallissa mallinumero oli moottorin iskutilavuus suuntaa antavasti pyöristettynä 10 cm3 tarkkuudelle, ja dieselmalleissa mallinumeron perään lisättiin iso D-kirjain.
Kalliimmissa malleissa seikkaili S tarkoittaen valmistajan kalliimpaa ja ylellisempää mallistoa, Sonderklasse, joka nykyään tunnetaan Mercedes-Benz S-sarjana. Myös E-kirjain pysyi käytössä ilmaisemaan bensiinimalleissa käytettyä Boschin valmistamaa polttoaineen suoraruiskutustekniikkaa kunnes Daimler-Benz siirtyi 1993 käyttämään suoraruiskutusta kaasuttimien sijaan kaikissa bensiinimoottoreissa.
Mallit
(* 230 - mallin tehoa nostettiin muuttamalla kaasuttimia ja maksimikierroksia)
Šah’tarskin piiri
Šah’tarskin piiri on hallinnollinen piiri Ukrainan Donetskin alueen itäosassa. Piiri rajoittuu idässä Luhanskin alueeseen ja etelässä osin Venäjän Rostovin alueeseen.
Ukrainan tilastokeskus arvioi kokonaan maaseutuväestöstä koostuvan piirin asukasluvuksi 19 115 ihmistä (1.1.2017). Piirin hallinnollinen keskus on Šah’tarskin kaupunki (49 482 as., 2017), joka ei kuitenkaan kuulu Šah’tarskin piiriin vaan muodostaa oman kaupunkipiirinsä neljän kaupunkityyppisen taajaman kanssa.
thumb|left|Toisesta maailmansodasta muistuttava Savur-Mohilan mäen muistomerkin seutu Šah’tarskin piirissä on ollut taistelutantereena myös [[Itä-Ukrainan sota|Itä-Ukrainan sodassa.]] Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Venäjän osuus näiden kapinallisten tukemisessa kävi selkeästi ilmi esimerkiksi piirissä sijaitsevan Hraboven kylän lähelle pudonneen Malaysia Airlinesin lennon 17 tapauksessa. Kansainvälinen tutkijalautakunta osoitti, että tämä siviililentokone ammuttiin alas Venäjältä tuodulla Buk-ohjuksella kapinallisalueelta käsin, ja ohjuksen laukaisualusta ajettiin pian alasampumisen jälkeen takaisin Venäjälle.
Hostens
thumb|250px|Hostensin kirkko Hostens on kunta Gironden departementissa Akvitanian hallintoalueella Ranskassa. Kunnassa oli 740 asukasta vuoden 1999 väestönlaskennassa. Hostensin pinta-ala on 58 neliökilometriä ja se sijaitsee n. 35 km päässä Bordeauxista.
Jukka Kuoppamäen parhaita vol. 1
Jukka Kuoppamäen parhaita vol. 1 on iskelmälaulaja Jukka Kuoppamäen vuonna 1973 julkaistu kokoelma-albumi. Kuoppamäki sai albumista ensimmäisen kultalevynsä.
Kappaleet
A-puoli
B-puoli
Blackeberg
Vuonna 1952 Blackebergiin avattiin tunnelbanan-asema, joka on osa metroverkoston vihreää linjaa. Blackeberg rakennettiin 1950-luvun alussa ja sitä pidetään luonnonläheisenä asuinalueena.
John Ajvide Lindqvistin kauhuromaani Ystävät hämärän jälkeen sijoittuu Blackebergin lähiöön.
Mandrilli
pienoiskuva|upright 1.1| Mandrillin kallo. Mandrilli (Mandrillus sphinx) on paviaanien ja drillin sukuinen, Afrikan Kamerunin ja Gabonin metsissä elävä häntäapinalaji. Sen ruumis on 55–95 cm:n pituinen ja häntä pieni, vain 7–10 cm:n pituinen. Koirasmandrilli on suuri ja raskasrakenteinen ja sillä on pitkä ja uurteinen kuono, jossa on useita värisävyjä. Naaraat ovat paljon pienempiä ja niillä on naamassaan vähemmän uurteita ja värisävyjä.
Laumaeläminen
Mandrillit nukkuvat puissa, mutta elävät maassa liikkuen 20–50 yksilön ryhmissä, joita johtaa yksi tai useampia vanhoja uroksia.
Ravinto
Ne syövät hedelmiä, pähkinöitä, lehtiä, hyönteisiä ja pieniä selkärangattomia ja selkärankaisia eläimiä.
Lisääntyminen
Mandrillinaaras synnyttää mihin aikaan vuodesta tahansa, useimmin kuitenkin joulu–helmikuussa. Naaras synnyttää yhden poikasen 7 ja puolen kuukauden kantoajan jälkeen.
Rod Marinelli
Rod Marinelli (s. 13. heinäkuuta 1949 Rosemead, Kalifornian osavaltio) on yhdysvaltalainen amerikkalaisen jalkapallon valmentaja, joka valmentaa tällä hetkellä NFL-joukkue Chicago Bearsin organisaatiossa puolustuksen linjaa.
Marinellin valmennusura alkoi vuonna 1973 Rosemeadin (Kalifornia) high schoolin joukkueen apulaisvalmentaja. Kaksi vuotta Rosemeadissa valmentanut Marinelli valmensi vuosien 1976–1982 välillä Utahin yliopistossa, josta siirtyi Kalifornian yliopistoon yhdeksäksi vuodeksi. Sen jälkeen hän on valmentanut vielä Arizonan ja University of Southern Californian yliopistoissa.
Vuonna 1996 Marinelli siirtyi NFL-joukkue Tampa Bay Buccaneersiin, jossa toimi puolustuslinjan valmentajana kuuden kauden ajan.
18. tammikuuta 2006 Marinelli nimettiin Detroit Lionsin päävalmentajaksi. Kauden 2008 jälkeen, Detroitin hävittyä kaikki ottelunsa, Marinelli sai potkut.
Nelli Perhonen
Nelli Perhonen on Risto Räppääjä -kirjoissa ja -elokuvissa esiintyvä hahmo, joka on sarjan päähenkilön Riston hyvä ystävä. Hahmona Nelli on melko itsenäinen, rohkea ja nokkela, mutta tavallisena helposti samaistuttava roolihenkilö. Elokuvissa ja teatteriesityksissä Nelli on tyypillisesti kuvattu pukeutuneen trikoomateriaalista valmistettuun kuvioituun tai raidalliseen yläosaan ja sellaiseen alaosaan jossa ei ole yksityiskohtia. Nelli voi olla pukeutunut esimerkiksi raidalliseen paitaan ja sinisiin farkkuihin. Risto Räppääjä -televisiosarjassa esiintyy Nelliä muistuttava, mutta erinäköinen Siiri-niminen tyttö.
Hahmon mukaan on nimetty Bernerin lastenshampoo Nelli Nuudelipää ja Oxygenolin samanniminen lastenhammastahna.
Tausta
Nelli ja Risto ovat tutustuneet Nellin muutettua samaan kerrostaloon ja heidän ystävystyttyään Risto antoi Nellille lempinimen Nuudelipää, koska hänestä Nellin hiukset näyttävät nuudeleilta. Nellin vanhemmat Pinja ja Pontus Perhonen ovat kuuluisia suurimman osan töissä aikaa viettäviä televisiokokkeja ja he luottavat siihen, että Nelli tulee toimeen yksinään. Nellillä on Alpo-niminen kissa, jolla on kirjoissa tarinankerronnallinen rooli.
Petri Viljanen (jalkapalloilija)
Petri Juhani Viljanen (s. 3. helmikuuta 1987 Pori) on suomalainen jalkapalloerotuomari ja entinen suomalainen jalkapalloilija. Hän oli pelipaikaltaan keskuspuolustaja. Hän on toiminut kaudesta 2015 alkaen erotuomarina Veikkausliigassa. Hänet valittiin kaudelle 2018 uutena yhdeksi Suomen neljästä FIFA-erotuomarista, jotka tuomitsevat kansainvälisiä otteluita.
Viljanen aloitti jalkapallon 3-vuotiaana Toejoen Veikoissa. 13-vuotiaana hän vaihtoi FC Jazziin, jossa hän pelasi A-junioriksi asti.
Ura jalkapalloilijana
PoPa:sta Hakaan loppuvuodesta 2005 siirtynyt Viljanen debytoi edustusjoukkueessa tulokaskaudellaan 2006. Mainiosti debyyttikaudellaan Jarkko Okkosen toppariparina pelannut Viljanen nousi hyvien otteidensa kautta aina Suomen olympiajoukkueeseen asti. Vuoden 2006 loppukesä kului reisivamman takia kuntosalin puolella takareittä kuntouttaessa.
Vuoden 2007 Viljanen aloitti harjoittelun joukkueen mukana, mutta talvi sai ikävän alun, kun repeytynyt takareisi ei kestänyt harjoittelua. Näin ollen maaliskuussa 2007, Viljasen takareisi operoitiin, ja edessä oli kuntouttamisjakso. Pelikentille hän pelasi kesäkuun lopussa kotipelissä AC Oulua vastaan. Viljasen huono tuuri jatkui UEFA Cupin ottelua edeltäneessä lämmittelyssä, kun vasemman nilkan nivelsiteet venähtivät pahasti. Juuri kun vammasta nopea toipuminen antoi mahdollisuuden ottelussa Tampere Unitedia vastaan Viljasen oikean nilkan nivelsiteet menivät poikki. Viljanen ehti kuntoutua vielä kauden neljään viimeiseen peliin ja kuului näissä avauskokoonpanoon. Vuonna 2007 Viljaselle kertyi loukkaantumisista johtuen vain 10 Veikkausliigaottelua sekä yksi esiintyminen UEFA Cupissa.
Helmikuussa 2008 Viljanen matkusti 21-vuotiaiden maajoukkueen mukana Espanjan La Mangaan pelileirille. Siellä hän pelasi kahdesta pelistä ensimmäisen kokonaan, mutta toisessa pelissä istui vaihtopenkillä.
Joulukuussa 2009 FC Haka purki Viljasen pelaajasopimuksen yhteisymmärryksessä huonon taloudellisen tilanteen vuoksi. 21. joulukuuta 2009 Satakunnan Kansa kertoi Viljasen tehneen 1+1-vuotisen sopimuksen Porin Palloilijoiden kanssa.
15. toukokuuta 2009 Suomen alle 21-vuotiaiden maajoukkueen päävalmentaja Markku Kanerva valitsi Viljasen 40 pelaajan ehdokaslistalle, josta valittiin lopullinen alle 21-vuotiaiden joukkue 15. kesäkuuta - 29. kesäkuuta Ruotsissa pelattavaan EM-lopputurnaukseen.
Langon (Gironde)
thumb|250px|Langonin kaupunki Langon on kaupunki ja kunta Gironden departementissa Akvitanian hallintoalueella Ranskassa. Kunnassa oli 6 168 asukasta vuoden 1999 väestönlaskennassa. Langonin pinta-ala on 14 neliökilometriä. Langon sijaitsee Garonnen vasemmalla rannalla.
Anton Axélo
Anton Axélo (s. 14. tammikuuta 1984) on ruotsalainen hip hop -artisti. Anton aloitti uransa Speakers Corner -yhtyeessä.
Huygensin periaate
thumb|270px|Huygensin periaatetta havainnollistava kuva, johon alkeisaallon synnyttävä piste on merkitty keltaisella, alkeisaalto harmaalla ja alkeisaaltojen summa-aalto vihreällä.
Huygensin periaate tai Huygensin–Fresnelin periaate on aallon etenemisen kuvailuun käytetty tarkastelutapa. Sen mukaan jokainen etenevän aaltorintaman piste toimii uuden aallon, ns. alkeisaallon lähteenä. Periaate on nimetty alankomaalaisen fyysikon Christiaan Huygensin ja ranskalaisen Augustin Jean Fresnelin mukaan.
Huygensin periaate tarkoittaa sitä, että etenevää aaltoa voidaan pitää jokaisesta aaltoliikkeen jo läpäisemästä väliaineen pisteestä lähteneiden alkeisaaltojen summana. Tämä näkökulma auttaa ymmärtämään useita aaltoliikkeen ilmiöitä kuten diffraktiota. Sen avulla voidaan johtaa muun muassa taittumis- ja heijastumislait.
Huygensin periaate esitetään usein antamalla aaltojen törmätä seinään, jossa on aallonpituuteen verrattuna pienikokoinen reikä. Jos esimerkiksi vedessä kulkevat tasoaallot osuvat tällaiseen seinään, havaitaan toisella puolella reiästä lähteviä puoliympyräaaltoja. Samaa ilmiötä kuvaa tilanne, jossa kahden huoneen välissä on avoin ovi. Jos ääniaalto lähtee liikkeelle huoneen etäisimmästä nurkasta, toisessa huoneessa oleva henkilö kuulee äänen ikään kuin se tulisi ovesta. Hänen näkökulmastaan värähtelevä ilma oviaukossa on äänen lähde.
Viljo Vellonen
Viljo Vellonen (24. maaliskuuta 1920 Savonlinna – 5. helmikuuta 1995) oli suomalainen maastohiihtäjä.
Seuratasolla Vellonen kilpaili Savonlinnan Jyryn ja Savonlinnan Hiihtoseuran riveissä. Hän voitti neljä TUL:n mestaruutta vuosina 1946–1948. Ensimmäisen Suomen mestaruutensa hän voitti 18 kilometrillä vuonna 1949, ja samana talvena menestys jatkui voitoilla Salpausselän ja Ounasvaaran kisoissa sekä Ruotsin hiihtokisoissa Sollefteåssa.
Toisen voittonsa Ounasvaaralla Vellonen hiihti vuonna 1950 ja toisen voittonsa Ruotsin hiihtokisoissa 1952, jolloin kisapaikkana oli Falun. Salpausselän pikamatkalla hän oli kolmas vuonna 1952 ja 50 kilometrillä toinen vuonna 1953. Suomen mestaruuden hän voitti 50 kilometrillä vuonna 1952, jolloin August Kiuru hävisi hänelle minuutin ja 50 sekuntia, sekä vuonna 1953, jolloin Veikko Hakulinen jäi toiseksi lähes 1,5 minuuttia hitaampana. Ulkomailla Vellonen hiihti voittoon Chamonix'n ja Cortina d'Ampezzon 18 kilometrillä vuonna 1951 sekä Bodenin 50 kilometrillä vuonna 1953.
Vellonen oli ankkurina Suomen joukkueessa, joka voitti tammikuun lopussa 1951 Garmisch-Partenkirchenin kansainvälisten hiihtokilpailujen viestin neljän sekunnin erolla Ruotsiin. Hän hiihti samana talvena Suomen viestijoukkueessa, joka voitti Chamonix'n viestin. Chamonix'ssa hän voitti myös henkilökohtaisen 18 kilometrin kilpailun. Vellonen sijoittui Sverdlovskin hiihtokilpailuissa 10. tammikuuta 1954 30 kilometrillä neljänneksikymmenenneksitoiseksi, kaksi päivää myöhemmin 15 kilometrillä kahdenneksikymmenenneksineljänneksi ja 15. tammikuuta 50 kilometrillä kolmanneksitoista.
Ikämiessarjoissa Vellonen kilpaili vielä pitkään hiihdon lisäksi suunnistuksessa, jossa hän edusti Olavin Rastia. Siviiliammatiltaan hän oli kirvesmies, poliisi ja liikkeenharjoittaja.
Léogeats
Léogeats on kylä ja kunta Gironden departementissa Akvitanian hallintoalueella Ranskassa. Kunnassa oli 547 asukasta vuoden 1999 väestönlaskennassa. Léogeatsin pinta-ala on 20 neliökilometriä.
Operation Blowdown
thumb|right|200px|Operation Blowdown - Australian armeija kokeili suuren räjähteen vaikutusta taistelussa.
Operation Blowdown oli Australian armeijan 18. kesäkuuta 1963 tekemä suuri koeräjäytys Cape Yorkin niemimaalla Australian pohjoisosassassa, nykyisen Iron Rangen kansallispuiston alueella.
Räjäytys tehtiin tavanomaisella räjähteellä. Myös Ison-Britannian ja Yhdysvaltain sotilaita oli mukana. Räjäytyksen valmisteluvaiheessa viidakkoon raivattiin käytäviä ja tuotiin sotilaskalustoa. Armeijan 24. rakennuseskadroona rakensi tornin, johon asennettiin 45 tonnin TNT-räjähdyspanos 41 metrin korkeuteen maan pinnasta. Alue tyhjennettiin ihmisistä ja räjähdyspanos laukaistiin kauko-ohjauksella kello 8:30.
Räjähdyksen jälkeen joukot siirtyivät räjähteen tuhoalueelle. Armeija tutki näin joukkojen kykyä edetä paineaallon tuhoamassa metsässä. Tuhoalueella oli muun muassa metrin paksuinen lehtikerrostuma. Ajoneuvot juuttuivat siihen kiinni. Virallisesti ei koskaan kerrottu, että kokeen tarkoitus oli tutkia ydinaseen vaikutusta Vietnamin viidakossa, jossa oli alkamassa sota.
Tuhot
thumb|right|250px|Räjähdyspaikan kaavio.
Matti (elokuva)
Matti on vuonna 2006 valmistunut elokuva, joka pohjautuu löyhästi mäkihyppääjä Matti Nykäsen elämäntarinaan. Elokuva on osittain fiktiivinen kuvaus entisen mäkihyppääjän ammattilaisuran loppuvaiheista ja sen jälkeisestä elämästä julkisuudessa. Jasper Pääkkönen esiintyy elokuvan pääosassa Matti Nykäsenä. Elokuvan on käsikirjoittanut Marko Leino, ohjannut Aleksi Mäkelä ja tuottanut Markus Selin.
Elokuvan ensi-ilta oli 13. tammikuuta 2006 ja sitä levitettiin ennätyksellisellä 75 kopiolla. Osittain tämän ansiosta elokuva keräsi ennätysyleisön heti ensi-illasta alkaen. Ensi-iltaviikonloppuna elokuva keräsi 92 000 katsojaa, joka oli kotimaisen elokuvan kautta aikojen paras tulos. Päiväkohtainen ennätys saavutettiin lauantaina, jolloin elokuvan kävi katsomassa 34 000. Myös ensimmäisen viikon katsojaennätys siirtyi Matti-elokuvalle (143 812). Elokuva oli vuoden katsotuin elokuva Suomessa. Kaiken kaikkiaan Matti-elokuvan on nähnyt noin 460 000 suomalaista. Elokuvakriitikot kirjoittivat elokuvasta ensi-illan aikaan risteäviä arvosteluja.
Matti-elokuva vietiin Ruotsiin kuuden kopion voimin. Elokuva sai tukholmalaislehdiltä hyvät arviot, mutta se ehti kerätä vain 1 500 katsojaa ennen kuin se vedettiin pois ohjelmistosta. Myöskään Norjassa elokuva ei menestynyt, vaikka sitä käsiteltiin suuresti tiedotusvälineissä. Elokuva on esitetty myös Saksassa ja Virossa.
Elokuva sai Jussi-ehdokkuudet parhaasta naispääosasta (Elina Knihtilä) ja parhaasta puvustuksesta.
Elokuvan televisioensi-ilta oli 1. joulukuuta 2008 MTV3:lla. Sittemmin se on esitetty televisiossa useita kertoja.
Juoni
Matti Nykänen (Jasper Pääkkönen) on maailman paras mäkihyppääjä, joka on elänyt koko aikuisikänsä julkisuudessa ja jota ei kiinnosta mikään muu kuin mäkihyppy, naiset ja juopottelu. Hänen valmentajanaan toimii Maisteri (Juha Veijonen) ja hänen paras kaverinsa on Nick Nevada (Peter Franzén). Oberstdorfin MM-kisoissa Matti voittaa kultaa, mutta hän ei meinaa kovinkaan hyvin noudattaa joukkueen sääntöjä, vaan sekoilee iltaisin alkoholin kanssa. Kun Matti on humalassa, välillä sattuu ja tapahtuu kaikenlaista, mistä myös tiedotusvälineet kertovat aktiivisesti.
Pian Matti tekee kuitenkin Tainaan vaikutuksen. He pariutuvat ja menevät melkein heti naimisiin. Juuri ennen Calgaryn olympialaisia edeltävää Keski-Euroopan mäkiviikkoa Matti ja Taina riitaantuvat, minkä johdosta Matti ratkeaa juomaan, tuhoaa kotiaan ja joutuu putkaan. Matti saapuu siksi Tainan kanssa myöhässä mäkiviikolle, unohtaa suksensa kotiin, vaatii erikoiskohtelua ja muutenkaan mäkiviikosta ei tahdo tulla mitään. Heidät lähetetään siksi kotiin kesken mäkiviikon. Matti pudotetaan olympiajoukkueesta, mikä aiheuttaa kohua. Lopulta hän kuitenkin lupaa ryhdistäytyvänsä ja pääsee olympialaisiin, joissa hän voittaa kolme kultamitalia.
Olympialaisten jälkeen Matin ja Tainan väliset riidat jatkuvat, ja Matti lähtee omille teilleen. Nick alkaa toimia Matin managerina: Matin pankkitili tyhjennetään ja he viettävät parin viikon stressiloman Oksasen (Jope Ruonansuu) pornoklubilla Helsingissä. Kotiin saavuttuaan Matti saa tietää tulleensa isäksi ja Tainan jättäneen hänet. Taina kieltäytyy näyttämästä vauvaa ex-miehelleen. Eron jälkeen Matti muuttaa takaisin vanhempiensa (Seppo Pääkkönen ja Maija Junno) luokse. Maisteri alkaa valmentaa Mattia entistä tehokkaammin seuraavan talven kotikisoja varten, varsinkin kun hänen veljenpoikansa Antti (Matias Hangasmaa), joka on Matin suuri fani, on halvaantunut onnettomuudessa. Samalla astuvat kuvioihin myös selkävaivat ja lääkäri kehottaa Mattia jättämään mäkihypyn. Hiihtoliitto kuitenkin huolestuu kisojensa taloudesta, määrää Matille vahvat lääkkeet ja lähettää hänet mäkeen. Kotikisoissa Lahdessa Matti ei enää yllä kärkisijoille ja siksi tuhoaa hotellihuonettaan. Hiihtoliitto pudottaa Matin valmennusringistä, sponsori vie häneltä auton ja Matti viedään selkäleikkaukseen.
Matti linnoittautuu vanhempiensa kotiin puoleksitoista vuodeksi, minkä jälkeen Nick järjestää Matin Hammerin (Kari Hietalahti) ja Nipan (Jani Volanen) show- ja levybisnekseen. Aluksi Matilta ei mahda löytyä lauluääntä, mutta iskelmätähti Jorma Tapion (Jussi Lampi) viinanhuuruisten oppien avulla homma lähtee käyntiin ja Matista tulee lyhyeksi ajaksi Suomen ahkerimpia keikkailijoita. Samalla myös hänen alkoholinkäyttönsäkin lisääntyy, ja se alkaa näkyä vähitellen keikoillakin. Osa keikoista alkaa mennä täysin pilalle, minkä jälkeen Matin suosio laulajana romahtaa. Matti köyhtyy, velkaantuu ja masentuu. Hän myy mitalinsa Urheilumuseolle, mutta saa siitä vain sata markkaa.
Myöhemmin Nick houkuttelee Matin Järvenpäähän toimimaan yksityisenä striptease-tanssijana. Vähäisen suosion takia Oksanen värvää Matin pian strippaamaan ravintolasalin puolelle, jotta tämä tienaisi enemmän rahaa. Matti yrittää kieltäytyä, mutta Nick tarjoaa Matille huumeita, joiden vaikutuksesta tämä suostuu strippaamaan. Tanssiessaan Matti tapaa myös ensi kertaa Mirvan (Elina Knihtilä). Mirva kiinnostuu heti Matista, jota hän on ihaillut jo tämän mäkihyppyuran aikana, ja Matti puolestaan kertoo hänelle velkavankeustarinansa. Samalla Matti havaitsee, että Nickistä ja Hammerista on ollut hänelle pelkkää harmia ja katkaisee välinsä heihin. Mirva kertoo olevansa miljonääri, minkä jälkeen Matti haluaa heti muuttaa hänen luo Tampereelle. Matti ja Mirva menevät naimisiin, vakuuttavat olevansa täydellinen pari ja rakastavansa toisiaan yli kaiken. Erään heidän välisen tappelun kärjistyttyä Matti tuomitaan vankilaan, ja vapauduttuaan Matti palaa yhteen Mirvan kanssa.
Elokuvan tekeminen
Ohjaaja Aleksi Mäkelä ja näyttelijä Jasper Pääkkönen olivat keskustelleet elokuvasta keskenään jo 2000-luvun alussa. He ehdottivat ideaa tuottaja Markus Selinille ensimmäistä kertaa Ranskan Cannesissa, kun tämä oli kuvaamassa Miljonääri-Jussi-televisiosarjaa. Selin käski heidän miettiä asiaa vielä aamuun asti ja kun sekä Pääkkönen että Mäkelä olivat vielä silloinkin valmiita tekemään elokuvan, Selin päätti suostua pyyntöön. Sopimus Matti Nykäsen kanssa elokuvasta solmittiin jo seuraavana päivänä.
Tiivistetyt tuotantotiedot
Muut tiedot:
Unbreakable
Unbreakable voi viitata:
Unto Kantola
Unto Ensio Kantola (19. helmikuuta 1914 Kokkola – 1. maaliskuuta 1978 Kokkola) oli suomalainen kirjailija.
Kantola laati käsikirjoitukset Holger Harrivirran ohjaamiin lyhytdokumentteihin Keski-Pohjanmaa (1945) ja Keski-Pohjanmaa 3 (1946).
Libourne
thumb|250px|Libournen kaupungintalo Libourne on kaupunki ja kunta Gironden departementissa Akvitanian hallintoalueella Ranskassa. Kunnassa oli 21 761 asukasta vuoden 1999 väestönlaskennassa. Kunnan pinta-ala on 21 neliökilometriä. Libournessa on Gironden departementin aliprefektuuri.
Born to Boogie
Born to Boogie on vuonna 1972 ensi-iltansa saanut musiikkielokuva. Elokuvan on ohjannut The Beatles -yhtyeen rumpali Ringo Starr, joka myös esiintyy elokuvassa omana itsenään. Elokuvassa nähdään Marc Bolan ja T. Rex. Eräs kohtaus on kuvattu John Lennonin kotona. Elokuva on julkaistu DVD:llä, jossa on myös paljon muuta muun muassa T. Rexin konsertteja ja haastatteluja, vuonna 2005.
Zacharias Cygnaeus
pienoiskuva|275x275px|Porvoon hiippakunnan piispa Zacharias Cygnaeus vanhempi, Carl Fredrik von Bredan öljymaalaus Zacharias Cygnaeus (1. marraskuuta 1733 Mäntyharju – valtiopäivien aikana 5. huhtikuuta 1809 Porvoo) nimitettiin Porvoon hiippakunnan piispaksi 1792.
Cygnaeuksen vanhemmat olivat kirkkoherra Zacharias Cygnaeus (1700−1774) ja Birgitta Svahn. Hän kirjoitti ylioppilaaksi Turussa 1754 ja vihittiin papiksi Porvoossa 1755, minkä jälkeen toimi Loviisan kappalaisen apulaisena. Hän tuli 1763 Mäntyharjulle mielisairaan isänsä avustajaksi ja 1775 tämän seuraajaksi. Cygnaeus oli pappina valistushenkinen ja tuli ilmeisesti tästä syystä kuningas Kustaa III:n suosioon ja sai 1792 nimityksen Porvoon piispaksi.
Cygnaeus toimi vuoden 1800 valtiopäivillä kirkollisvaliokunnan puheenjohtajana. Hän oli hengellisenä puhujana tunnettu ja kiitetty kautta maan. Cygnaeuksen ensimmäinen puoliso vuodesta 1761 oli Helena Dorotea Willström (k. 1770) ja toinen vuodesta 1773 Emerentia Af Enehjelm (k. 1825). Ensimmäisestä avioliitosta syntyneestä pojasta Zachariaksesta tuli myös Porvoon piispa.
Margaux
thumb|250px|Margaux’n kirkko Margaux on kunta Gironden departementissa Akvitanian hallintoalueella Ranskassa. Kunnassa oli 1 338 asukasta vuoden 1999 väestönlaskennassa. Margaux’n pinta-ala on seitsemän neliökilometriä.
Erinykset
thumb|right|180px|Kaksi raivotarta Erinykset tai erinyit ovat kreikkalaisessa mytologiassa verikoston kostottaria. Roomalaisessa mytologiassa heitä kutsuttiin fuurioiksi – raivottariksi. Iliaksessa annettu vala luo heidät, jotka maan alla rankaisevat niitä, jotka väärän valan vannovat. Niinpä erinykset ovatkin yksinkertaisesti valan vannomiseen liittyviä itselle langetetun kirouksen ruumiillistumia. Toisaalta myös luonnonlaki- ja moraalirikoksen uhri, joka halusi kostoa tekijälle, pystyi kääntymään erinyksien puoleen hakiessaan apua jumalilta.
Erinyksien on kerrottu saaneen alkunsa veritipoista, jotka syntyivät Kronoksen kuohitessa sirpillä isänsä Uranoksen. Heidät kuvailtiin kammottaviksi naisiksi, joilla oli siivet ja käärmeitä hiuksissaan ja käsivarsissaan. Päällään heillä oli joko surukaapu tai lyhyt hame, ja jaloissaan heillä oli metsästäjättären kengät.
Vaikka varhaisimmissa kirjoituksissa erinyksiä ei henkilöity tai edes heidän määräänsä rajattu, jotkut myöhemmät kirjailijat kuten Vergilius rajoittavat heidät kolmeen : Alekto, Megaira ja Teisifone. Heidän kostonsa toteutui useissa eri muodoissa, kuten raastavana hulluutena, tauteina, tuhona ja kollektiivisissa tapauksissa jopa nälänhätänä ja puutteena. Koston sovittaminen edellytti puhdistautumisrituaalia tai sovitustekoa.
Aiskhyloksen tragediassa  Eumenidit kerrotaan, kuinka Oresteen tapettua äitinsä ja tämän rakastajan, erinykset ajavat häntä takaa. Pallas Athene järjestää hänelle oikeudenkäynnin Ateenassa, jossa tuomarien äänet menevät tasan ja Orestes vapautetaan rangaistuksesta. Samalla erinyksille annetaan eufemismi eumenidit, "hyväntahtoiset".
Unbreakable (Backstreet Boysin albumi)
Unbreakable on yhdysvaltalaisen poikabändi Backstreet Boysin kuudes studioalbumi, joka julkaistiin Jive Records -levy-yhtiön kautta 24. lokakuuta 2007, ensimmäisenä Japanissa. Kyseessä oli yhtyeen ensimmäinen albumi, jolla yksi sen alkuperäisjäsenistä, Kevin Richardson, ei enää ollut mukana erottuaan yhtyeestä kesällä 2006.
Taustaa
Heinäkuussa 2007 julkistettiin, että Backstreet Boys julkaisee uuden albuminsa 30. lokakuuta 2007, heidän ensimmäinen uutta materiaalia sisältävä albuminsa kahteen vuoteen. Ennen kuin Brian ja A. J. julkistivat albumin nimen, 13. elokuuta 2007 albumin huhuttuja nimiä olivat muun muassa End to Beginning ja Motivation.
INROCK -lehden haastattelussa Brian sanoi uuden albumin sisältävän vaihtelevasti eri musiikkityylejä yhdistäen sekä yhtyeen 1990-luvun lopun levytyksistä tuttua soundia että tuoreemmilla tuotoksilla kuultua kitarapainotteista poprockia. Pojat auttoivat kirjoittamaan viisi albumin kappaletta (mukaan lukien "Intro").
2. lokakuuta 2007 kappaleet "Unmistakable" ja "Something That I Already Know" julkaistiin Promosquadin ja RateTheMusicin internet sivuilla. Seuraavana päivänä Japanilainen radioasema vuosi albumin intron sekä kappaleen "Everything But Mine".
Albumin päättävä kappale "Unsuspecting Sunday Afternoon" on pätkitty kahteen osaan. Ensimmäinen osa, minuutin kestävä a cappella versio kertosäkeestä eli "Intro", aloittaa albumin ja toinen osa, joka on kolmen ja puolen minuutin pituinen päättää albumin. Kaikki neljä jäsentä auttoivat kirjoittamaan kyseistä kappaletta.
Singlet
Ensimmäinen single "Unbreakble" -albumilta oli oletettu toinen single, "Helpless When She Smiles". Kyseisen kappaleen musiikkivideo kuvattiin 13. marraskuuta 2007 Joshua Tree -kansallispuistossa, Kaliforniassa. Videon ensiesiintyminen oli Yahoo! Music -nettisivuilla 12. joulukuuta 2007.
Unbreakable Tour -kiertue
Backstreet Boysit lähtivät kiertueelle 16. helmikuuta 2008 Tokyo Domesta, Tokiosta, Japanista ja päättyi 23. marraskuuta 2008 Hollywood Palladiumilla, Los Angelesissa.
Katso lisää täältä
Sven Utterström
Sven "Uttern" Utterström (16. toukokuuta 1901 – 7. toukokuuta 1979) oli ruotsalainen maastohiihdon olympiavoittaja.
Utterströmin hiihtouran menestyksekkäimmät vuodet ajoittuivat 1920- ja 1930-luvulle, jolloin hän oli maailman huipulla ja voitti kolme arvokisakultaa. Oslon MM-kilpailuissa 1930 hän voitti kultaa 50 kilometrillä. Lake Placidin 1932 olympialaisissa hän voitti kultaa 18 kilometrillä ja sijoittui kuudenneksi 50 kilometrillä. Innsbruckin MM-kilpailuissa hän voitti kultaa viestissä ja saavutti hopeaa 50 kilometrillä.
Utterström voitti Vaasahiihdon vuonna 1925 sekä toistamiseen vuonna 1928 tasapelillä Per-Erik Hedlundin kanssa.
Finidi George
Finidi George (s. 15. huhtikuuta 1971 Port Harcourt, Nigeria) on nigerialainen entinen jalkapalloilija, pelipaikaltaan keskikenttäpelaaja.
Edustettuaan kotimaassaan Sharks Port Harcourtia ja Calabar Roversia Finidi tuli Eurooppaan Amsterdamin Ajaxiin ja voitti joukkueessa pelaamiensa kolmen kauden aikana kolme Alankomaiden mestaruutta ja Mestarien liigan vuonna 1995. Sittemmin hän edusti urallaan myös Real Betisiä (1996–2000), kahteen otteeseen RCD Mallorcaa (2000–2001 ja 2003–2004) ja Ipswichiä (2001–2002). Hän ilmoitti lopettavansa uransa elokuussa 2004.
Nigerian maajoukkueessa Finidi pelasi 46 ottelua ja teki kahdeksan maalia. Hän edusti maataan MM-kilpailuissa 1994 ja 1998 sekä oli voittamassa Afrikan-mestaruutta 1994.
Kommunistinuoret
Historia
Vuonna 2000 perustettu Kommunistinen nuorisoliitto lopetti käytännössä toimintansa vuonna 2019. Vaikka KomNl oli itsenäinen nuorisojärjestö, niin se teki tiivistä yhteistyötä SKP:n kanssa ja moni KomNl:n aktiivi toimi myös SKP:ssä. KomNl:n toiminnan päätyttyä puolueessa ryhdyttiin miettimään vaihtoehtoja nuorisotoiminnan kehittämiseksi. SKP:n edustajakokous 15.–16. kesäkuuta 2019 päätti perustaa puolueelle uuden nuorisotyöryhmän, joka alkaa organisoimaan ja järjestämään puolueen nuorisotoimintaa. Työryhmässä ryhdyttiin pian harkitsemaan nuorisojärjestön perustamista muun muassa joukkojärjestöyhteyksien ja kansainvälisen toiminnan vahvistamisen vuoksi. Kommunistinuorten perustamiskokous pidettiin 21. marraskuuta 2019. Yhdistysrekisteriin Kommunistinuoret ry merkittiin 27. tammikuuta 2020.
Ideologia
Kommunistinuorten tavoitteena on sosialistiseen yhteiskunta- ja talousjärjestelmään siirtyminen ja tuotantovälineiden yhteisomistus sekä päämääränä kommunistinen yhteiskunta, johon edetään kun sosialistiset yhteiskunnat muodostavat liiton keskenään. Kommunistisessa yhteiskunnassa ei ole enää tarvetta valtioille tai armeijoille. Kommunistinuoret kuvailee itseään poliittisen nuorisotoiminnan kentällä ainutlaatuiseksi toimijaksi, joka ei ole sitoutunut kapitalismiin ja markkinatalouteen. Järjestö haluaa tuoda epäoikeudenmukaisuudet, riiston ja sorron näkyville ja tietoisuuteen sekä toimia aidosti ihmisiä, eläimiä ja ympäristöä alistavien rakenteiden kumoamiseksi.
Aarno Palmunen
Aarno Juhani Palmunen (8. kesäkuuta 1936 Lahti – 20. lokakuuta 1978 Lieso, Lammi) oli suomalainen runoilija.
Kari Tykkyläinen
Kari Ahti Ilmari Tykkyläinen (s. 9. heinäkuuta 1953 Eno) on suomalainen kuvanveistäjä, videotaiteilija ja muusikko. Tykkyläinen on kotoisin Pohjois-Karjalasta. Hän asuu nykyisin Pudasjärvellä, Yli-Siuruan kylässä.
Ura
Tykkyläinen suoritti ylioppilastutkinnon Karjasillan koulussa Oulussa vuonna 1973. Hän kävi Kankaanpään taidekoulun vuosina 1976–1979, ja on Suomen Kuvanveistäjäliiton jäsen.
Tykkyläinen on saanut Dukaattipalkinnon vuonna 1984. Hänet tunnetaan myös yli 3 000:sta humoristisesta videosta, jotka on julkaistu YouTube-videopalvelussa käyttäjätunnuksella tykylevits. Videoilla on yhteensä yli 30 miljoonaa katselukertaa. Videoista katsotuin on Lannistumaton, jota oli katsottu YouTubessa 1. lokakuuta 2018 mennessä yli 1 400 000 kertaa. Tykkyläisen YouTube-kuuluisuutta on käsitelty myös Yle TV1 -kanavan A-studio-ohjelmassa.
Tykkyläinen esittelee videoillaan pudasjärveläisiä naisia ja paikallisia maisemia. Joitain videoitaan Tykkyläinen on joutunut poistamaan, koska vaimojen esiintyminen on alkanut häiritä aviomiehiä.
Tykkyläinen on sanonut olevansa lestadiolaisten pannassa taiteensa vuoksi, koska hänen tekemänsä taide on liian rohkeaa ja liian avoimen seksuaalista. Lestadiolaiset ovat yrittäneet vaikuttaa Tykkyläiseen, joten hän on saanut myös kutsuja hoitokokouksiin. Tykkyläiseen on myös kohdistunut tappouhkaus taiteellisen toiminnan vuoksi.
Tykkyläinen on opettanut moottorisahalla veistoa. Siihen on kuulunut toteeminveiston opetusta. Tykkyläinen tekee myös veistotaidetta. Häneltä löytyy myös taideinstallaatioita.
Hän on pitänyt myös kukkamekkokorkokenkähiihtoja, jotka ovat kansainvälistäkin mediaa kiinnostava tapahtuma, johon tulee hiihtäjiä ympäri suomea ja ulkomailtakin.
Hän alkoi tubettamaan närkästyttyään kunnanisiin ja hänen ensimmäinen ja tunnetuin videonsa oli nimeltään lannistumaton.
Tykkyläinen on esiintynyt myös hardcore punk -bändin kanssa. Hän soittaa rumpuja. Volkswagenin kansainväliseen automainokseen Tykkyläinen päätyi laulamaan vuonna 2013.
Tykkyläinen on pitänyt myös yhteisnäyttelyn Jenni Naumasen kanssa. Tykkyläinen on myynyt videoidensa lisenssit Yhdysvaltoihin, Saksaan, Ranskaan ja Iso-Britanniaan.
Vuoden nuorisotekotunnustuksen Tykkyläinen sai vuonna 2016, joka hänelle myönnettiin pitkäjänteisestä urasta Pudasjärven kulttuurielämän ja nuorten hyväksi.
Tykkyläinen sai Taiteen edistämiskeskus Taikelta kohdeapurahaa 3 000 euroa vuonna 2016. Tykkyläinen sai taiteilijaeläkkeen Taiteen edistämiskeskus Taikelta vuonna 2017. Tykkyläinen on ensimmäinen pudasjärveläinen taiteilija, joka on saanut taiteilijaeläkkeen.
Politiikka
Tykkyläinen toimi Pudasjärven kaupunginvaltuutettuna Vihreiden valtuustoryhmässä vuoteen 2021 sekä tammikuusta 2017 Pudasjärven vihreiden puheenjohtajana. Vuoden 2021 kuntavaaleissa Tykkyläinen ei enää asettunut ehdolle.
Heinäkuuhun 2016 Tykkyläinen toimi kaupunginvaltuutettuna Perussuomalaisten riveissä, mutta jätti puolueen tyytymättömänä puolueen politiikkaan. Hän kuitenkin jatkoi puolueen kunnallisvaltuustoryhmässä vaalikauden loppuun kunnioituksesta äänestäjiään kohtaan ennen asettumista Vihreiden ehdokkaaksi vuoden 2017 kunnallisvaaleissa. Tykkyläinen ehti olla mukana kunnallispolitiikassa yli kahdenkymmenen vuoden ajan sekä Perussuomalaisten ehdokkaana vuosien 2011 ja 2015 eduskuntavaaleissa.
Yksityiselämä
Tykkyläisellä on neljä lasta. Hänen puolisonsa on taidemaalari, artesaani ja tekstiilitaiteilija Marja-Leena Tykkyläinen (o.s. Saari). Marja-Leena Tykkyläinen on valmistunut Kankaanpään taidekoulusta ja Kajaanin käsi-ja taideteollisuusoppilaitoksesta. Hänelle myönnettiin Pudasjärven kulttuuristipendi vuonna 2019. Hän on johtanut kymmenen rumpalin ryhmää Siuruan kulttuuri-iltamatapahtumassa.
Tykkyläinen on MC²-moottoripyöräkerhon presidentti. Kotikyläänsä hän kutsuu Siuruan kansantasavallaksi. Hän on toiminut myös projektipäällikkönä. Aiemmin Tykkyläinen on ollut myös opettaja. Hän on vetänyt myös maalauskursseja maahanmuuttajille.
Pauillac
thumb|Château Pichon-Longueville Pauillac on kunta Gironden departementissa Akvitanian hallintoalueella Ranskassa. Kunnassa oli vuoden 1999 väestönlaskennassa 5 175 asukasta. Pauillacin pinta-ala on 23 neliökilometriä.
Pauillacissa on lukuisia linnakartanoita, joista monet on tunnettuja viinimerkeistään: Château d'Armailhac, Château Clerc-Milon, Château Duhart-Milon-Rothschild, Château Grand-Puy-Ducasse, Château Grand-Puy-Lacoste, Château Haut-Bages-Liberal, Château Haut-Batailley, Château Lafite Rothschild, Château Latour, Château Lynch-Bages, Château Mouton Rothschild, Château Pedesclaux, Château Pichon Longueville Baron, Château Pichon Longueville Comtesse de Lalande ja Château Pontet-Canet.
Dawn of Victory
Dawn of Victory on power metal -yhtye Rhapsodyn vuonna 2000 julkaistu kolmas studioalbumi.
Jalkapallon naisten maailmanmestaruuskilpailut 2019 – Lohko C
Jalkapallon naisten maailmanmestaruuskilpailujen 2019 C-lohkossa pelasivat Brasilia, Italia, Australia ja Jamaika.
2011
2011 (MMXI) oli normaalivuosi (ei karkausvuosi), joka alkoi lauantaista.
Yhdistyneet kansakunnat nimesi vuoden 2011 kansainväliseksi kemian ja metsien vuodeksi.
Tammikuu
thumb|Osittainen auringonpimennys 2011. thumb|Tammikuussa [[Brasilian Rio de Janeirossa tapahtui tulvia ja maanvyöryjä, jotka surmasivat noin 500 ihmistä.]] thumb|Hallitusta vastustavia [[Egyptin vallankumous 2011|mielenosoittajia Egyptissä.]]
Helmikuu
thumb|Helmikuussa puhkesi [[Libyan sisällissota maan johtajaa Muammar Gaddafia kannattavien joukkojen ja häntä vastustavien kapinallisten välillä. Kuvassa mielenosoittajat polttivat poliisiauton.]] thumb|[[Christchurchin maanjäristys 2011|Christchurchin maanjäristyksen tuhoja.]] thumb|[[Hiihdon maailmanmestaruuskilpailut 2011|Hiihdon maailmanmestaruuskilpailut pidettiin Oslossa.]]
Maaliskuu
thumb|[[Japanin maanjäristys 2011|Japanin maanjäristyksen aiheuttamia tuhoja Iwakissa, Fukushiman prefektuurissa.]] thumb|200px|Thein Sein astui Myanmarin presidentin virkaan, ja maata hallinnut väkivaltainen sotilasjuntta hajotettiin.
Huhtikuu
thumb|[[Arabikevät|Arabikevään aikana puhkesi edelleen käynnissä oleva Syyrian sisällissota, jossa kapinalliset yrittävät kaataa presidentti Bašar al-Assadin hallinnon. Kuvassa mielenosoittajia Damaskoksen esikaupungissa Doumassa 8. huhtikuuta 2011.]] thumb|Eduskuntavaalien 2011 mainoksia Helsingissä. thumb|Yhdistyneen kuningaskunnan [[Prinssi William meni naimisiin Kate Middletonin kanssa.]]
Ensi Niinivaara
Ensi Aarre Niinivaara (5. heinäkuuta 1915 Lappeenranta – 18. joulukuuta 1978 Loviisa) oli suomalainen kirjailija.
2011
Toukokuu
thumb|200px|Terroristijärjestö Al-Qaidan johtaja Osama bin Laden kuoli Yhdysvaltain laivaston erikoisjoukkojen iskuun 2. toukokuuta 2011. thumb|Azerbaidžanilainen duo Ell & Nikki voitti Euroviisut kappaleellaan Running Scared. thumb|Helsingissä juhlitaan Suomen historian toista jääkiekon maailmanmestaruuskilpailujen kultamitalia. thumb|Yhdysvaltalainen pastori Harold Camping ennusti maailmanlopun alkavan 21. toukokuuta